Diari Oficial de la Generalitat Valenciana


Sumari del DOGV 8865, del 24-07-2020 (2020/5987)

RESOLUCIÓ de 21 de juliol de 2020, del director general de Centres Docents, per la qual s'amplia el termini de presentació de sol·licituds de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2020-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8865

Data del DOGV
:   24-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5987


Data del document
:   21-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 21 de juliol de 2020, del director general de Centres Docents, per la qual s'amplia el termini de presentació de sol·licituds de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2020-2021. [2020/5987]  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport, s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (Bono Infantil), publicada en el DOGV 8298 de 18 de maig de 2018.  
Mitjançant Resolució de 29 de juny de 2020, de la Conselleria d'Educació, Cultura i Esport, es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2020/2021 (DOGV 8848, 02.07.2020).  
En l'apartat 4.1 es disposa que, per a l'alumnat de 0 a 3 anys matriculat en centres i de 0 a 2 anys matriculat en escoles municipals, el termini de presentació de la sol·licitud serà de 15 dies hàbils, a comptar des de l'endemà de la publicació de la resolució de convocatòria en el Diari Oficial de la Generalitat Valenciana. Per tant, finalitza el 23 de juliol.  
En l'apartat 4.2 es disposa que el termini per a la presentació per via telemàtica de les sol·licituds per part de les escoles municipals, per al tram de 2 a 3 anys serà de 15 dies hàbils, a comptar des de l'endemà de la publicació de la resolució de convocatòria en el Diari Oficial de la Generalitat Valenciana. Per tant, finalitza el 23 de juliol.  
Així mateix, en l'apartat 5.3, es disposa que el termini per a remetre a l'entitat col·laboradora les sol·licituds originals, juntament amb la documentació preceptiva, per part dels centres i escoles municipals, serà des de la recepció de les sol·licituds fins a dos dies hàbils després de la data de finalització de presentació d'aquestes. Per tant, finalitza el 27 de juliol.  
Donada la repercussió social i econòmica d'aquestes ajudes, en les quals participa un nombre elevat de sol·licitants, així com de centres i escoles infantils municipals, i considerant que amb una ampliació dels terminis assenyalats en el paràgraf anterior no es perjudiquen drets de tercers, es fa necessari ampliar els esmentats terminis, tot això de conformitat amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.  
Així, d'acord amb el que preveu l'esmentat article 32 de la Llei 39/2015, i en el punt 2 de la disposició final tercera de l'esmentada Ordre 19/2018, de 16 de maig, resolc:  
  
Primer  
Ampliar el termini màxim del 23 de juliol de 2020, establit en els apartats 4.1 i 4.2 de l'esmentada Resolució de 29 de juny de 2020, de la Conselleria d'Educació, Cultura i Esport, fins al 28 de juliol de 2020.  
  
Ampliar el termini màxim del 27 de juliol de 2020, establit en l'apartat 5.3 de l'esmentada Resolució de 29 de juny de 2020, de la Conselleria d'Educació, Cultura i Esport, fins al 30 de juliol de 2020.  
  
Segon  
Publicar la present Resolució en el Diari Oficial de la Generalitat Valenciana, als efectes previstos en l'article 32 i 41 de la Llei 39/2015, d'1 d'octubre, del Procediment Administratiu Comú i de les Administracions Públiques.  
Contra aquesta resolució, i d'acord amb el que disposa l'article 32 de la Llei 39/2015 d'1 d'octubre, del Procediment Administratiu Comú de les Administracions Públiques, no es pot interposar cap recurs.  
  
  
València, 21 de juliol de 2020.- El director general de Centres Docents: José Joaquín Carrión Candel.